Diari Oficial de la Generalitat Valenciana


Sumari del DOGV 7654, del 10-11-2015 (2015/9068)

RESOLUCIÓ de 6 de novembre de 2015, del director general de Relacions amb les Corts, de la Presidència de la Generalitat, per la qual es disposa la publicació de l'annex únic d'adhesió de la Generalitat al protocol de col·laboració entre el Ministeri d'Agricultura, Alimentació i Medi Ambient i les comunitats autònomes de Castella-la Manxa, Extremadura, Madrid i Castella i Lleó, per a l'establiment de la llicència única interautonòmica de caça i de pesca per al seu àmbit territorial.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7654

Data del DOGV
:   10-11-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/9068


Data del document
:   06-11-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 6 de novembre de 2015, del director general de Relacions amb les Corts, de la Presidència de la Generalitat, per la qual es disposa la publicació de l'annex únic d'adhesió de la Generalitat al protocol de col·laboració entre el Ministeri d'Agricultura, Alimentació i Medi Ambient i les comunitats autònomes de Castella-la Manxa, Extremadura, Madrid i Castella i Lleó, per a l'establiment de la llicència única interautonòmica de caça i de pesca per al seu àmbit territorial. [2015/9068]  
La Generalitat ha subscrit, prèvia tramitació reglamentària, el 5 de març de 2015, l'annex únic d'adhesió al protocol de col·laboració, subscrit el 9 d'abril de 2014, entre el Ministeri d'Agricultura, Alimentació i Medi Ambient i les comunitats autònomes de Castella-la Manxa, Extremadura, Madrid i Castella i Lleó, per a l'establiment de la llicència única interautonòmica de caça i de pesca per al seu àmbit territorial.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, és procedent la publicació en el Diari Oficial de la Comunitat Valenciana de l'esmentat annex, que ha quedat inscrit en el Registre de Convenis de la Generalitat amb el número 558/2015 i que figura com a annex d'esta resolució.  
  
València, 6 de novembre de 2015.- El director general de Relacions amb les Corts: Antonio Torres Salvador.  
  
  
  
ANNEX ÚNIC  
Adhesió al protocol de col·laboració entre el Ministeri d'Agricultura, Alimentació i Medi Ambient i les comunitats autònomes de Castella-la Manxa, Extremadura, Madrid i Castella i Lleó, per a l'establiment de la llicència única interautonòmica de caça i de pesca per al seu àmbit territorial  
  
Isabel Bonig Trigueros, consellera d'Infraestructures, Territori i Medi Ambient, nomenada pel Decret 20/2012, de 7 de desembre, del president de la Generalitat, pel qual es nomenen consellers, en nom i representació d'esta, expressament facultada per a este acte per acord del Consell, adoptat en la reunió de 6 de febrer de 2015.  
  
Declara que, coneixent i acceptant el contingut del protocol firmat el dia 9 d'abril de 2014, la Comunitat Autònoma Valenciana s'adherix a este a l'empara de la clàusula setzena des del dia de la firma del present document.  
  
València, 5 de març de 2015.- La consellera d'Infraestructures, Territori i Medi Ambient: Isabel Bonig Trigueros.